Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A kutatás és a közvetlen üzletszerzés célját szolgáló névés lakcímadatok kezeléséről szóló 1995. évi CXIX. törvény
Paragraph Index: 1010

A kutatás és a közvetlen üzletszerzés célját szolgáló névés lakcímadatok kezeléséről szóló 1995. évi CXIX. törvény hatálya nem terjed ki a karitatív és más közhasznú szervezetek „nonprofit direkt marketing” tevékenységére. Következésképpen e szervezetek tevékenységi köre nincsen nevesítve az adatkérésre jogosító célok között a polgárok személyi adatainak és lakcímének nyilvántartásáról szóló 1992. évi LXVI. törvény (Nytv.) 19. § (1) bekezdésében. Megítélésem szerint a karitatív tevékenység, a bírósági bejegyzés és a törvényes működés önmagában nem nyújt kellő jogalapot a hivatkozott törvényhely szerinti adatszolgáltatás igénylésére. Így a jelenlegi szabályozás alapján a nonprofit szervezeteknek kevesebb törvényes lehetőségük van a polgárokkal való kapcsolatteremtésre mint a direkt marketing módszereket alkalmazó kereskedelmi cégeknek. Indokoltnak tartom e szervezetek azon felvetését, hogy e jogok — hozzáteszem, megfelelő korlátokkal és garanciákkal — illessék meg a nonprofit szervezeteket is. Megítélésem szerint szükséges lenne e kérdés törvényi szabályozása (célszerűen a közhasznú szervezetekről szóló — parlamenti elfogadás előtt álló — törvényben). Tekintettel azonban a konkrét adatkérés indokaira és a karácsonyi ünnepek közelségére, elfogadhatónak tartom azt a — korábban a Központi Nyilvántartó és Választási Hivatal (KÖNYV) által már követett — megoldást, mely szerint a KÖNYV nem adja át a név- és lakcímadatokat a karitatív szervezetnek, hanem kérésének megfelelően leválogatja a kért adatállományt, majd postázza az érintetteknek a szervezet levelét, azzal, hogy az esetleges választ (adományt) a szervezet címére, illetve számlájára küldjék. 1999/18/II. szám Az adatok kiválasztási (leválogatási) szempontjai a Nytv.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes